ธอส.ชวนฝากเงินดอกสูงได้ถึง10ล้านบาท
ธอส.ชวนเปิดบัญชี “เงินฝากออมทรัพย์สุขใจ” รับดอกเบี้ยสูงสุด 1.75% ต่อปี
24 พ.ค. 2562

ธอส.ชวนเปิดบัญชี “เงินฝากออมทรัพย์สุขใจ” รับดอกเบี้ยสูงสุด 1.75% ต่อปี
ธนาคารอาคารสงเคราะห์ (ธอส.) จัดทำผลิตภัณฑ์เงินฝากใหม่สำหรับลูกค้าที่ต้องการออมเงินกับสถาบันการเงินที่มีความมั่นคงสูง และให้ผลตอบแทนที่ดีด้วย “เงินฝากออมทรัพย์สุขใจ” รับอัตราดอกเบี้ยสูงถึง 1.75% ต่อปี ตั้งแต่วันที่เปิดบัญชีจนถึงวันที่ 9 เมษายน 2563
ผู้สนใจ เพียงเปิดบัญชีครั้งแรกขั้นต่ำ 500 บาท และสูงสุดไม่เกิน 10 ล้านบาท (กรณีมีเงินฝากส่วนที่เกิน 10 ล้านบาท ได้รับดอกเบี้ย 0.75% ต่อปี) รับเปิดบัญชีและฝากเงินได้แล้วที่ธนาคารอาคารสงเคราะห์ ทุกสาขาทั่วประเทศ จนถึงวันที่ 30 มิถุนายน 2562
ทั้งนี้ เงินฝากทุกบาทของท่านยังมีส่วนช่วยให้ธนาคารนำไปช่วยให้คนไทยมีบ้านผ่านผลิตภัณฑ์สินเชื่อได้ต่อไป สนใจสอบถามรายละเอียดเพิ่มเติมได้ที่ศูนย์ลูกค้าสัมพันธ์ (Call Center) โทร 0-2645-9000 หรือ www.ghbank.co.th และ Facebook Fanpage ธนาคารอาคารสงเคราะห์